Sergio Ramos

Serxio Ramos Garsia (; Kamas, Sevilya, Ispaniya) – ispaniyalik futbolchi, Sevilla FC jamoasi va  Ispaniya milliy terma jamoasi himoyachisi.

Faoliyati 
Serxio 14 yoshida Sevilya jamoasining koʻrigidan oʻtdi va oʻshanda oʻzini yaxshi koʻrsatdi. Tez orada u klubning yoshlar jamoasida oʻynashni boshladi.

2002/03 mavsumda Ispaniya chempionatining ikkinchi divizionida ishtirok etayotgan Sevilyaning rezerv jamoasida bitta oʻyin oʻtkazdi. 2003/04 mavsumda Ramos zahira jamoasida 25 ta oʻyin oʻtkazib, bitta gol urgan holda jamoaning asosiy oʻyinchisiga aylandi.

2004-yilning boshida oʻsha vaqtdagi Sevilyaning murabbiyi Xoakin Kaparros Ramosni asosiy jamoaning tarkibiga qoʻshdi. 2004-yil 1 fevralda Ramos  Primeradada Deportivo jamoasiga qarshi debyut oʻyinini oʻtkazdi. Oʻsha yilning yozida Ispaniya yoshlar terma jamoasi bilan 19 yoshdan katta boʻlmaganlar oʻrtasidagi Yevropa chempionatining gʻolibi boʻldi. 2004/05 mavsumda Serxio Primerada 31 ta oʻyin oʻtkazdi va 2 ta golning muallifiga aylandi. Shuningdek,  UEFA kubogi oʻyinlarida ham oʻynadi. Mavsum oxiriga kelib, Serxio chempionatning kashfiyoti sifatida tan olindi.

2005-yil 26 martda Ramos Ispaniya terma jamoasining Xitoy terma jamoasi bilan kechgan uchrashuvida terma jamoadagi birinchi oʻyinini oʻtkazdi. U 18 yoshda edi va Ispaniya terma jamoasida oʻynagan eng yosh oʻyinchiga aylandi. Biroz muddatdan soʻng, 2006 yilgi Jahon chempionati saralash bahsidagi Serbiya va Chernogoriya bilan boʻlgan oʻyinga asosiy tarkibga kiritildi. Oʻsha vaqtdan buyon u Luis Aragones jamoasining asosiy himoyachisiga aylandi.

2005-yilning yozida  madridning „Real“ jamoasi 27 million yevroga Ramosni xarid qildi.  Barselona va  Manchester Yunitedlar ham uni oʻz tarkibida koʻrish istagida edi.

JCh-2006 oʻtganiga sal kam bir yildan boʻlganidan soʻng, Serxio „Real“ tarkibida faoliyatidagi birinchi katta titul, Ispaniya chempionligini qoʻlga kiritdi.

Yevro-2008ning saralash bahslarida 12 oʻyindan 11 tasida ishtirok etdi va 2 ta gol urishga muvaffaq boʻldi. Mazkur turnirning gʻolibiga aylanib, Ispaniya terma jamoasi bilan Yevropa chempioni unvoniga sazovor boʻldi.

 2010-yilgi Jahon chempionatida ham jamoasining har bir oʻyiniga tushib, jamoadoshlariga yordam berdi. Finalda Gollandiya bilan 1:0 hisobida gʻalaba qozonib, Ispaniya tarixida birinchi bora Jahon chempioni nomiga sazovor boʻldi. Serxio esa musobaqaning ramziy terma jamoasiga kiritildi.

2011-yil 17-mayida „Real“ bilan shartnomasini 2017-yilgacha, yiliga 4.5 million yevro maosh bilan uzaytirdi.

2012-yil 7 yanvarida Ramos oʻzining Ispaniya chempionatidagi 250-nchi uchrashuvini oʻtkazdi.

Shaxsiy hayoti 
Serxio Ramosning qalligʻi Telecino telekanalining reportyori Lara Alvarez hisoblanadi.

Oʻyin uslubi 

Ramos har xil pozitsiyalarda yaxshi oʻynay oladi. Real murabbiylari ham uni bu xususiyatidan koʻplab foydalanashiadi. Masalan, baʼzi oʻyinlarda u tayanch yarim himoyachi vazifasini bajargan. Soʻnggi vaqtlarda Ramos markaziy himoyada oʻynayapti.

Statistika

Jamoadagi statistikasi 
2011 yil 4 iyulga nisbatan

Erishgan natijalari 
 Yevropa chempioni: 2008,  2012
 Jahon chempioni: 2010
 Ispaniya chempioni: 2006/07, 2007/08, 2011/12
 Ispaniya kubogi: 2010/11
 Ispaniya superkubogi sohibi: 2008, 2012
 19 yoshgacha Yevropa chempioni: 2004

Shahsiy 
 La Liganing yil kashfiyoti : 2005
 Yevropa sport jurnallari ramziy jamoasi: 2007/08, 2011/12
 FIFA World XI: 2008, 2011, 2012
 UEFA Yilning ramziy jamoasi: 2008
 FIFA Jahon Chempionati 2010: Castrol Index gʻolibi
 FIFA Jahon chempionati yulduzlar jamoasi: 2010
 UEFA Yevro 2012: Castrol EDGE Index gʻolibi
 UEFA Evropa turniri ramziy jamoasi: 2012

Manbalar

Havolalar 
 Real Madrid rasmiy saytidagi profili  
 sports.ru saytidagi maʼlumoti
 Fan-sayt 
 Twitter

Ispaniyalik erkak futbolchilar
Yashayotgan insonlar
Real Madrid CF futbolchilari
Futbol boʻyicha jahon chempionlari
2020-yil Oltin toʻp sovrini nomzodlari
Alifbo boʻyicha sportchilar
2018-yil Oltin toʻp sovrini nomzodlari
2017-yil Oltin toʻp sovrini nomzodlari
2016-yil Oltin toʻp sovrini nomzodlari
2015-yil Oltin toʻp sovrini nomzodlari
2012-yil oltin toʻp sovrini nomzodlari
Erkak futbolchilar